Buat 1 alinea dalam bahasa Betawi dengan unsur naratif.

Wayah onoh ênyak guah mao bêli cumi di toko swalayan. Ênyak guah langsung milihin cumi nyang sêgêr-sêgêr dan ngêbungkusnyah. Di sini pan bisa sêkalian minta tolong dirêsikin yak, tapi apêsnyah pêgawè di marih tibang sêdikit. Pêgawè nyang atu onoh lagi ngêrêsikin sêkaligus juga nimbangin, antrèannyah juga cukup panjang. Karna ênyak guah awang ngantrè, têrus ênyak guah pindah kê pêgawè laèn nyang gawènyah nimbang juga. Wayah ênyak ayè ngantrè, ujug-ujug nongol bapak-bapak udah rada tua, mungkin 60 taunan, nyang ora bawa kêranjang, tapi langsung naro bungkusan ikannyah di mèja pêgawènyah onoh. Bukannyah milu antrè kèk kita, èh diah malah ngomong, "Bang, buruan yak dirêsikinnyah, guah mao ada urusan lagi."